A kurzus kódja: FLN 350.12	
A kurzus megnevezése: Locke és kritikusai (Leibniz és Berkeley). Emelt szintű szövegelemző szeminárium.	
A kurzus előadója: Faragó-Szabó István. farago-szabo@freemail.hu	
A kurzus helye és ideje: MUK 129, kedd, 12 –13.30	

A kurzus előfeltétele(i): mindenekelőtt Locke Értekezés az emberi értelemről c. művének alapfokú ismerete, valamint tájékozottság a 17 és 18 sz. filozófiájában.	
A jegyszerzés módja(i): Lsd a “követelmények” rovatban	
Követelmények: 
1.	Aktív részvétel a szemináriumi munkában
2.	Előre megadott témából szemináriumi kiselőadás (max. 30’)
3.	A szeminárium témájához kapcsolódó (szabadon választott) 3 oldalnál (12, 2) nem hosszabb terjedelmű írásos problémaelemzés. Beadás módja: email, határideje dec. 18.
A szemináriumi jegy megszerzéséhez mindhárom követelmény teljesítése szükséges	

A kurzus leírása, tematikája:
Locke Értekezés-e megjelenését követően rövid időn belül kanonizálódott: ismeretelmélete, metafizikája, nyelvelmélete, de mindenekelőtt tudományelmélete hosszútávon e témák diszkutálásának kiindulópontjául szolgált.
A 18 sz. kezdetének két meghatározó figurája: Leibniz és Berkeley rendkívüli energiákat fektetett Locke elméletének bírálatába. Leibniz egyetlen nagyobb terjedelmű, szisztematikusan felépített filozófiai írását, az Újabb értekezések az emberi értelemről-t, Berkeley pedig főművét, a Tanulmány az emberi megismerés alapelveiről-t ennek szánta. Szempontjaik és indítékaik mélységesen különbözőek, meglepő azonban, hogy a bírálat alapjául szolgáló érveik gyakran azonos tőről fakadnak. Az idegenkezűség mindkét oldalról kizárt; Leibniz ugyan később tudomást szerzett Berkeley munkásságáról, de addigra már feladott az Újabb értekezések kiadásának tervével, és nem változtatott a kéziraton; Berkeley viszont nem is ismerhette Leibniz e művét, hiszen az csupán halála után jelent meg. 
A félév során a következő témákat vizsgáljuk:
Az ideák elmélete (elsődleges/másodlagos megkülönböztetés, az általános ideák, az ideák státusza, bizonyossága, stb.)
Szubsztancia-kritika
Nyelvfilozófia
Tudás (intuitív, demonstratív, perceptív) 	

A kurzushoz tartozó alapvető kötelező irodalom:
John Locke, Értekezés az emberi értelemről, Osiris, 2003.
George Berkeley, Tanulmány az emberi megismerés alapelveiről, L’Harmattan 2006 (a könyv korábbi kiadása is használható)
G. W. Leibniz, Újabb értekezések az emberi értelemről, L’Harmattan, 2005.
E közel 1600 oldalnyi szövegnek csak bizonyos részleteit elemezzük a szemináriumon	

A kurzushoz tartozó ajánlott irodalom:
A Berkeley Locke-kritikájára vonatkozó szakirodalom rendkívül gazdag; javasolt kiindulópont a tájékozódáshoz:
R. Aschcraft, (ed.) John Locke, Critical Assesment IV., Routledge (az egyes témáknál pontosabban kijelöljük a vonatkozó cikkeket).
A Leibniz Locke-kritikájára vonatkozó szakirodalom viszont nagyon szegényes. Javasolt kiindulópont: 
Nicolas Jolley, Leibniz & Locke: A Study of the ’New Essays on Human Understanding’, Oxford, Clarendon 1984